Trinidad jo Tobago

Trinidad jo Tobago atau sacaro rasmi Republik Trinidad jo Tobago adolah nagara kapulauan di selatan Karibia. Nagara ko talatak 11 kilometer di lapeh pantai timur laut Venezuela jo 130 kilometer selatan Grenada. Babatehan laut jo Barbados di timur, Grenada di barat laut, sarato Venezuela di selatan jo barat. Ibu kotanyo iolah Port of Spain.

Politik Trinidad jo Tobago barado dalam karangko republik jo sistem duo partai sarato sistem parlemen bikameral badasarkan kapado Sistem Westminster. Presiden adolah kapalo nagara jo Pardana Mantari sabagai kapalo pamarentahan. Parlemen bikameral tadiri dari Dewan Perwakilan Rakyat nan baanggota 41 urang jo Senat nan baanggota 31 urang. Pangadilan independen dari eksekutif jo legislatif.

Manuruik pakiroan tahun 2022, panduduaknyo bajumlah 1.405.646 jiwa, naiak dari hasia sensus tahun 2011 nan bajumlah 1.328.018 jiwa.Population Division of the Department of Economic and Social Affairs of the United Nations Secretariat, World Population Prospects: The 2012 Revision  Kalompok etnisnyo utamonyo iolah urang India jo Afrika atau campuran. Sabagian gadang dari panduduaknyo manganuik agamo Kristen.

 Rujuakan 

Kategori:Nagara di Karibia